open-index/open-wikipedia-markdown huggingface dataset:
Oulun Kärpät (naiset)

**Oulun Kärppien naisten joukkue** on oululaisen jääkiekkoseura Oulun Kärppien naisjoukkue, joka pelaa kaudella 2024–2025 pääsarja Auroraliigassa. 

Oulun Kärpät on voittanut naisten Suomen mestaruuden kolme kertaa kausilla 2011–2012, 2016–2017 ja 2017–2018. Lisäksi joukkue on saavuttanut 7 SM-hopeaa ja 7 SM-pronssia. Oulun Kärpät pelaa kotiottelunsa Oulun Energia Areenalla.

## Historia
Naisten jääkiekko aloitettiin Kärpissä 1990-luvun alussa, ja kaudella 1994–1995 Kärpät pelasi ensimmäisen kautensa SM-sarjassa. Kärppien naiset ovat voittaneet 16 mitalia: 3 kultaa (vuosina 2012, 2017 ja 2018), 7 hopeaa (vuosina 1996, 1998, 2000, 2001, 2003, 2006 ja 2007) ja 6 pronssia (vuosina 2002, 2004, 2005, 2008, 2011 ja 2013).

Kaudella 2005–2006 Kärpät oli runkosarjan kolmas. Loppuottelussa Kärpät kohtasi Ilveksen, joka oli voitoin 3–0 parempi. Kärppien Terhi Mertanen voitti pudotuspelien pistepörssin. Kärppien A-tyttöjen joukkue oli kolmas SM-turnauksessa, jonka kolme ensimmäistä sijaa ratkaistiin lohkomuotoisessa turnauksessa.

Kaudella 2006–2007 Kärpät oli runkosarjan kolmas. Kärppien tehokkain pelaaja runkosarjassa oli Eini Lehtinen. Espoo Blues oli kuitenkin loppuottelussa parempi voitoin 3–1.

Kaudella 2007–2008 C-tyttöjen joukkue voitti Kuortaneella järjestetyn SM-turnauksen. Kärpät voitti oman alkulohkonsa maalierolla 14–0. Kärpät voitti loppuottelussa Vaasan Sportin. Kärppien naisten joukkue oli runkosarjassa kolmas. SM-sarjan pistepörssin voitti Kärppien Eini Lehtinen. Pronssiottelussa Kärpät voitti JyHC:n maalein 5–2.

Kaudella 2008–2009 Kärppänaiset eivät saaneet mitalia. Pronssiottelussa HPK kukisti Kärpät. SM-sarjan All Stars -kentälliseen valittiin Kärpistä puolustaja Mira Jalosuo sekä hyökkääjä Anne Helin. Kärppien A-tyttöjen joukkue oli SM-turnauksessa kahdeksas. C-tyttöjen joukkue sen sijaan hävisi loppuottelussa TuusKiekolle.

Kärppien naisjoukkue jäi neljänneksi kaudella 2009–2010. Kärpät kohtasi edellisen kauden tapaan HPK:n pronssiottelussa, jonka HPK voitti. C-tyttöjen SM-sarjan runkosarjassa Kärpät oli kolmas.

Kärpät on naisten SM-sarjan maratontaulukossa sijalla kolme, samoin SM-loppusarjan ja pudotuspelien maratontaulukossa. Kärpissä nykyisin pelaava Anne Helin on kuudentena SM-sarjan pistetaulukossa, tehopisteillä 327+222.

Ensimmäinen Kärppiä edustanut nainen, joka voitti arvokisamitalin, oli vuoden 1995 Euroopan mestaruuskilpailussa kultamitalin voittanut Niina Siren. Sen jälkeen Kärppiä edustaneet naiset ovat voittaneet 28 mitalia, viimeksi Anne Helin MM-kisoissa 2011. 

Kärpistä oli mukana voittamassa olympiapronssia vuonna 1998 viisi naista: Satu Huotari, Sanna Lankosaari, Pälvilä, Katja Riipi sekä Päivi Salo. Torinon olympialaisissa 2006 Kärpistä oli mukana Terhi Mertanen, Sirviö, Satu Hoikkala ja Marja-Helena Pälvilä. 2000-luvulla Kärppänaiset ovat voittaneet mitaleita kaikista neljistä arvokisoista, joissa Suomi on ollut mitaleilla: vuosien 2000 ja 2004 maailmanmestaruuskisojen pronssijoukkueissa oli mukana kummassakin neljä Kärppien pelaajaa, ja vuosien 2008 ja 2009 maailmanmestaruuskisojen pronssijoukkueissa oli mukana kummassakin kolme Kärppien naispelaajaa.

## Lähteet
### Viitteet
HIFK Hockey (naiset)

**IFK Helsingforsin naisten joukkue** on helsinkiläisen jääkiekkoseura HIFK Hockeyn naisjoukkue, joka pelaa kaudella 2024–2025 pääsarja Auroraliigassa. 

Naiskiekkoilua on pelattu HIFK:n alaisuudessa vuodesta 2015 lähtien *Stadin Gimmat* -brändin alaisuudessa. HIFK on voittanut naisten Suomen mestaruuden kahdesti vuosina 2023 ja 2024, hopeaa 2022 ja pronssia kolmesti 1988, 1989 ja 2021.

HIFK pelaa kotiottelunsa Pirkkolan jäähallissa.

## Historia
Jääkiekkoseura Espoo Bluesin toiminta liigatasolla oli päättynyt vuonna 2016 konkurssiin. Halukkuutta HIFK:n aloittamalle naiskiekkoilun osastolle selviteltiin. Lopulta liikemies Jussi Salonojan perustama Espoo United otti naisten liigajoukkueen (NSML) toiminnan hoitaakseen. Kahta vuotta myöhemmin myös Espoo United ajautui selvitystilaan. Naistoimintaa HIFK:lla on kuitenkin ollut jo vuodesta 2015 alkaen *Stadin Gimmat* -brändin alaisuudessa.

Yle Urheilu uutisoi huhtikuun lopulla 2018, että HIFK perustaa oman naisjaoston ja aloittaa pelaamisen Naisten Mestis -tasolta. Päävalmentajana aloitti Saara Niemi. Kaudeksi 2019–2020 HIFK nousi korkeimmalle sarjatasolle Auroraliigaan. Kaudella 2022–2023 HIFK voitti historiansa ensimmäisen naisten Suomen mestaruuden. Kaudella 2023–2024 seura uusi mestaruutensa.

HIFK tiedotti huhtikuussa 2025, ettei se hae lisenssiä Auroraliigan seuraavalle kaudelle. HIFK:n silloinen toimitusjohtaja Alexander Sneen ilmoitti syiksi taloudellisesti ja toiminnallisesti kestämättömät lisenssiehdot. Lopulta seura kuitenkin jätti lisenssihakemuksen.

## Joukkue
### Pelaajat kaudella 2024–2025

## Lähteet
Turun Palloseura (naisten jääkiekko)

**Turun Palloseuran naisten joukkue** on turkulaisen jääkiekkoseura Turun Palloseuran naisjoukkue, joka pelaa kaudella 2024–2025 pääsarja Auroraliigassa. 

TPS:n naisjoukkue nousi kaudeksi 2018–2019 pelaamaan Naisten Liigaan yhdessä Vaasan Sportin kanssa, sillä pelaavien joukkueiden kokonaismäärä kasvatettiin 10:een. TPS pelaa kotiottelunsa Kupittaan jäähallissa.

## Lähteet
Sinimeduusakala

**Sinimeduusakala** (*Seriolella brama*) on meduusakaloihin kuuluva kalalaji. Lajia tavataan Tyynestämerestä.

## Koko ja ulkonäkö
Sinimeduusakala kasvaa tavanomaisesti 32–50 cm pitkiksi, mutta voivat suurimmillaan saavuttaa 76–90 cm:n pituuden. Ruumiinrakenteeltaan laji on litteähkö ja sen kuono on lyhyt, tylppä ja pyöreähkö. Pitkän selkäevän etuosa on matala ja pyrstöevä on haarautunut. Kalan rintaevät ovat pitkät ja sirpinmuotoiset. Erityisesti suurikokoisilla sinimeduusakaloilla on pyrstönvarressaan pienet kölievät. Väriltään kala on sinertävän tai vihertävän harmaa ja rintaevien yläpuolella on tumma laikku.

## Levinneisyys ja elintavat
Sinimeduusakalaa tavataan Australian ja Uuden-Seelannin läheisyydestä. Täysikasvuisina laji liikkuu parvina lähellä pohjaa useimmiten 30–300 metrin syvyydessä ja syvimmillään noin 500 metrin syvyydessä. Yöaikaan ne voivat siirtyä lähemmäs pintaa ja erityisesti nuoret kalat uivat muutenkin lähempänä pintaa. Sinimeduusakalan ravintoa ovat salpat, äyriäiset ja pienet kalmarit. Kala kutee eteläisen pallonpuoliskon talven aikana.

Sinimeduusakala on kaupallisesti merkittävä ruokakala ja sitä myydään niin tuoreena kuin pakastettunakin.

## Lähteet
Tupsuvuori

**Tupsuvuori** on Padasjoen kunnan 32 hehtaaria laaja korkea paikka huipultaan ja kokonaisuudessaan 251 hehtaarin laajuinen, mistä osa on Asikkalan puolella. Sen huipun korkeus merenpinnasta on 186 metriä merenpinnan yläpuolella ja 107 metriä ympäröivää maa-aluetta korkeammalla.  Alueen kallioperä on porfyyrigranodioriittia, mitä leikkaa pegmatiittigraniitti. 

Tupsuvuori on SOTA-kohde OH/JS-063.

## Lähteet
Heimo Hukki

**Heimo Päivö Veikko Hukki** (13. tammikuuta 1909 Tammela – 18. huhtikuuta 1959 Rovaniemi) oli suomalainen yleisesikuntaupseeri, sotilasarvoltaan eversti. 

Heimo Hukki kirjoitti ylioppilaaksi Forssan yhteiskoulusta 1927 ja suoritettuaan varusmiespalveluksensa Raskaassa tykistörykmentissä vuosina 1927 ja 1928 hän jatkoi Kadettikouluun, josta valmistui kurssilta 11 vuonna 1930 ja toimi sen jälkeen nuorempana upseerina Raskaassa tykistörykmentissä 1928 ja Jääkäritykistörykmentissä 1930-1934. Vuonna 1935 hän suoritti Taistelukoulussa luutnanttikurssin jonka jälkeen toimi yleisesikuntaupseerina ja patterin päällikkönä Kenttätykistörykmentti 1:ssä vuosina 1934-1939. Talvisodassa Hukki toimi patteristonkomentajana I/KTR 1:ssä sekä I/KTR 21:ssä. Vuodesta 1940 Hukki toimi Maavoimien esikunnassa tykistötoimiston päällikkönä. Jatkosodan hyökkäysvaihessa hän toimi Raskas patteristo 1:n komentajana. Jatkosodan loppuvaiheissa vuosina 1944-1945 Hukki toimi esiupseerina Pääesikunnan tykistötoimistossa. Sodan jälkeen vuosina 1947-1955 hän toimi Pääesikunnan tykistötoimiston päällikkönä. Tämän jälkeen hän toimi Kenttätykistörykmentti 2:n ja Satakunnan Tykistörykmentin komentajana.

Heimo Hukki kuoli äkillisesti kesken virkakautensa 18. huhtikuuta 1959 Rovaniemen rautatieasemalla ollessaan palaamassa tykistön ampumaleiriltä.

## Kunniamerkit
* 2.luokan Vapaudenristi miekkojen kera
* 3.luokan Vapaudenristi miekkojen kera
* Valkoisen ruusun 1.luokan ritariristi
* Talvisodan muistomitali
* Jatkosodan muistomitali
* Das Verdienstkreuz des Ordens vom Deutschen Adler, II luokka
* Unkarin Pyhän Kruunun Ritarikunnan risti, ups Rmsk

## Lähteet
Rovaniemen Kiekko (naiset)

**Rovaniemen Kiekon naisten joukkue** on rovaniemeläisen jääkiekkoseura Rovaniemen Kiekon naisjoukkue, joka pelaa kaudella 2024–2025 pääsarja Auroraliigassa. 
Rovaniemen Kiekko pelaa kotiottelunsa Lappi Areenalla.

## Lähteet
St. Louis City SC

**St. Louis City SC** on yhdysvaltalainen ammattilaistason jalkapallojoukkue St. Louisista, Missourista. Seura on perustettu vuonna 2019 ja se pelaa Yhdysvaltain jalkapallon pääsarjassa Major League Soccerissa. Seuran kotistadion on Energizer Park.

## Joukkue
### Kokoonpano
*Päivitetty: 28. maaliskuuta 2025*

 

## Lähteet

## Aiheesta muualla
* Seuran verkkosivusto
Harri Puhakainen

**Harri Puhakainen** (s. 29. kesäkuuta 1967 Lappeenranta) on uransa lopettanut suomalainen jalkapalloilija. Hän pelasi useimmiten keskikentän keskustassa, mutta kykeni pelaamaan myös hyökkääjänä.

Puhakainen edusti urallaan pääsarjatasolla FF Jaroa 1991, Mikkelin Palloilijoita 1996, ja FC Jazzia 1997. Hän pelasi kolmen kauden aikana yhteensä 48 ottelua Veikkausliigassa. Toisella sarjatasolla Puhakainen pelasi Lauritsalan Työväen Palloilijoissa 1986–1987, FF Jarossa 1990, Vaasan Palloseurassa 1992–1993, Pallo-Iiroissa 1994, ja Joutsenon Kullervossa 1995. Hän esiintyi I divisioonassa ja Ykkösessä seitsemällä kaudella kaikkiaan 114 ottelussa ja teki niissä 10 maalia. Lisäksi Puhakainen pelasi alemmilla sarjatasoilla Pallo-Salamissa 1988, Vaasan Palloseurassa 1989, Joensuun Pallossa 1994, ja FC Korsholmissa 1998.

Puhakaisen veljet Jyri ja Saku ovat myös entisiä pääsarjatason jalkapalloilijoita. Uransa jälkeen Puhakainen on työskennellyt toimittajana.

## Lähteet
* 

### Viitteet
Gary Plauché

**Leon Gary Plauché** (10. marraskuuta 1945 – 20. lokakuuta 2014) oli yhdysvaltalainen mies, joka ampui poikaansa seksuaalisesti hyväksikäyttäneen Jeffrey Doucet'n kuoliaaksi televisiokameroiden edessä 16. maaliskuuta 1984.

Doucet oli toiminut louisianalaisen Plauchén 11-vuotiaan Jody-pojan karateopettajana ja käyttänyt tätä vanhempien tietämättä hyväkseen ainakin vuoden ajan. Helmikuussa 1984 Doucet kaappasi Jodyn Kaliforniaan, missä hyväksikäyttö jatkui; hänet saatiin kiinni ja lennätettiin takaisin Baton Rougeen. Paikallisen televisioaseman työntekijä oli kertonut Plauchélle etukäteen, milloin Doucet'ta saatettaisiin lentokentällä. Plauché odotti yleisöpuhelinten luona ja, Doucet'n kävellessä ohi, veti nopeasti aseen esiin ja ampui tätä kerran päähän. Poliisit taltuttivat Plauchén nopeasti ja yksi heistä huusi "*Why, Gary? Why?*" ("Miksi, Gary? Miksi?"). Plauché otettiin kiinni, mutta hänet tuomittiin lopulta vain 7 vuoden ehdolliseen vankeusrangaistukseen, 5 vuoden koeaikaan ja 300 tunnin yhdyskuntapalveluun. Hänen mukaansa hänen tekonsa oli yksinkertaisesti isän luonnollinen reaktio poikansa kokemaan hyväksikäyttöön.

Jody Plauché on sittemmin toiminut tukihenkilönä muille seksuaalisen hyväksikäytön uhreille.

## Katso myös
* Marianne Bachmeier

## Lähteet
San Diego FC

**San Diego FC** on yhdysvaltalainen ammattilaistason jalkapallojoukkue San Diegosta, Kaliforniasta. Seura on perustettu vuonna 2023 ja se pelaa Yhdysvaltain jalkapallon pääsarjassa Major League Soccerissa. Seuran kotistadion on Snapdragon Stadium.

## Joukkue
### Kokoonpano
*Päivitetty 14. huhtikuuta 2025*

## Lähteet

## Aiheesta muualla
* Seuran verkkosivusto
Sara Gille

**Sara Gille** (s. 1981) on ruotsalainen Ruotsidemokraatit-puolueen poliitikko. Hän aloitti istumisen valtiopäiväedustajana vuonna 2018.

Gille valmistui Gimon Bruksgymnasiumin hoitotyön opinto-ohjelmasta ja on ammattinimikkeeltään alihoitaja. Hän työskenteli sairaaloissa ja vanhustenhoidon palveluissa ennen poliittista uraansa. Gille oli Kramforsin kunnanvaltuutettuna ennen valtiopäiville valintaansa vuodesta 2014 lähtien. Myöhemmin hän on istunut Dorotean kunnanvaltuustossa.

Gillen isä on kurdi. Gille asui lapsuudessaan kuitenkin sijaishuollossa.

## Lähteet
Opalenica

**Opalenica** (saks. *Opalenitz*, vuosina 1943–1945 *Oppenbach*) on kaupunki Länsi-Puolassa, Ison-Puolan voivodikunnassa, Nowy Tomyślin piirikunnassa. Se on Opalenican kaupungin sisältävän maalaiskunnan hallintokeskus. Kaupunki sijaitsee Mogilnica-joen varrella, noin 40 kilometriä Poznańista länteen.

Opalenica sai kaupunkioikeudet vuonna 1400. Vuonna 2024 kaupungissa oli 9 262 asukasta. Se on paikallinen palvelukeskus maataloudelle ja teollisuudelle; kaupungissa toimii muun muassa sokeritehdas, ja sen läheisyydessä tuotetaan maakaasua. Opalenica tunnetaan myös ensimmäisestä puolalaisesta moottoripyörästä ''Lech'', jota valmistettiin kaupungissa.

Kaupungissa on laaja urheilu- ja vapaa-ajan infrastruktuuri. Neljän tähden *REMES SPORT & SPA* -hotelli ja moderni stadion houkuttelevat urheilijoita ja matkailijoita; kompleksi toimi Portugalin jalkapallomaajoukkueen tukikohtana UEFA Euro 2012:n aikana.

## Vaakuna
Opalenica käyttää vaakunaa, jossa on valkoisella (hopeisella) taustalla vihreä ruusunverso, jossa on kolme punaista kukkaa. Versoon on asetettu vaakasuoraan kultainen (keltainen) avain. Vaakunan kuva-aihe juontaa juurensa 1600-luvulta – vuodelta 1616. Nykyinen vaakuna vahvistettiin Opalenican kunnan säädöksessä 6. joulukuuta 2002.

## Kaupungin nimen alkuperä
1800-luvun lähteiden mukaan Opalenica olisi saanut nimensä tapahtumasta, jossa piispa Andrzej Bniński, paikkakunnan omistaja, olisi polttanut viisi hussilaista pappia, jotka olivat aiemmin paenneet Abraham Zbąskin linnaan Zbąszyńissä. Todellisuudessa papit poltettiin Poznańissa vuonna 1439, kun taas nimi *Opalenica* esiintyy asiakirjoissa jo vuonna 1393.

Dużyński pitää nimen taustalla pikemminkin sanoja *pal* ja *opalać* (tarkoittaen "ympäröidä paaluin", "aidata") kuin suoraa yhteyttä sanaan *palić* ("polttaa"). Keskiajalla metsien polttaminen oli yksi tapa raivata maata rakentamista tai viljelyä varten, mutta tässä tapauksessa nimen alkuperä viittaa todennäköisesti alueen aitaamiseen tai suojaamiseen.

## Laulu
Yksi Opalenican tunnetuimmista kappaleista on **"Laulu Opalenicasta"** (*Piosenka o Opalenicy*), jonka kirjoittivat Grażyna ja Andrzej Wiatrowski. Sitä opetettiin lapsille entisessä sokeritehtaan päiväkodissa sekä peruskoulussa. Laulu kuvaa kaupungin kauneutta, kehitystä ja asukkaiden sitoutumista. Kappale on yhä tunnettu ja rakastettu.

Alla on esitetty laulun sanat sekä alkuperäisellä puolankielellä että niiden suuntaa-antava käännös suomeksi:


Tiedosto:Kostel sv. Matouše a radnice v Opalenici. Vpravo škola. Opalenica (01).jpg|alt=Kościół św. Mateusza w Opalenicy|Pyhän Matteuksen kirkko
Tiedosto:Kostel sv. Josefa, Opalenica (01).jpg|alt=Kościół św. Józefa w Opalenicy|Pyhän Joosefin kirkko


## Lähteet
Jarmila Krátká

**Jarmila Krátká** (s. 15. marraskuuta 1934 Ždánice) on tšekkiläinen oopperalaulaja, joka on äänialaltaan sopraano.

Krátká valmistui vuonna 1955 Masarykin yliopiston kasvatustieteellisestä laitoksesta Brnossa. Laulua hän opiskeli Brnon konservatoriossa ja Janáček-akatemiassa. Hän sai jälkimmäisessä oppilaitoksessa opetusta Jarmila Vavrdoválta ja valmistui sieltä maisteriksi vuonna 1966. Krátká oli Brnon kansallisteatterin solisti vuodesta 1960. Hänen ohjelmistoonsa kuului teoksia muiden muassa Leoš Janáčekilta, Bohuslav Martinůlta, Jacques Offenbachilta, Johann Strauss nuoremmalta ja Ruggero Leoncavallolta. Hän edisti lisäksi aikansa säveltäjien, kuten Ctirad Kohoutekin, Zdeněk Blažekin ja Miloš Konvalinkan musiikin näkyvyyttä. Krátká osallistui kansainvälisiin musiikkifestivaaleihin ja teki äänityksiä laulu- sekä oopperaohjelmistosta.

Krátká aloitti opettamisen Janáček-akatemiassa vuonna 1970. Hänestä tuli vuonna 1976 sen dosentti ja vuonna 1982 professori. Vuosina 1976–1989 hän toimi oppilaitoksen vararehtorina. Krátkán oppilaiden joukossa ovat olleet Petra Jungmanová, Alena Antalová, Radka Coufalová, Karel Mišurec, Denisa Schneebaumová, Jitka Zerhauová ja Regina Renzowa Jürgens. Krátkálle myönnettiin kulttuurin kunniatyöläisen arvonimi vuonna 1982 ja kunniamerkki ansiokkaasta työstä vuonna 1984.

## Lähteet
TQL Stadium

**TQL Stadium** on Cincinnatissa, Ohiossa sijaitseva jalkapallostadion. Stadionin pääasiallinen käyttäjä on FC Cincinnati. Stadion on valmistunut vuonna 2021 ja sen kokonaiskatsojakapasiteetti on 26&nbsp;000 katsojaa. Kentän pinta on tekonurmi.

## Lähteet
Chase Stadium

**Chase Stadium** on Fort Lauderdalessa, Floridassa sijaitseva jalkapallostadion. Stadionin pääasiallinen käyttäjä on Inter Miami CF. Stadion on valmistunut vuonna 2020 ja sen kokonaiskatsojakapasiteetti on 21&nbsp;550 katsojaa. Kentän pinta on luonnonnurmi.

## Lähteet
Stade Saputo

**Stade Saputo** on Montrealissa, Quebecissä sijaitseva jalkapallostadion. Stadionin pääasiallinen käyttäjä on CF Montréal. Stadion on valmistunut vuonna 2008 ja sen kokonaiskatsojakapasiteetti on 20&nbsp;801 katsojaa. Kentän pinta on luonnonnurmi. Kentän koko on 110 x 70 metriä.

## Lähteet
Kaija Menger

**Kaija Menger** (o.s. **Kymlander**, 24. maaliskuuta 1934, Helsinki – 2. joulukuuta 2013, Jeeser lähellä Greifswaldia, Saksa) oli suomalainen kielitieteilijä, sanakirjantekijä ja saksansuomalainen kulttuurivaikuttaja.

Kaija Menger opiskeli germaanista ja slaavilaista filologiaa Helsingin ja Leipzigin yliopistoissa. Vuodesta 1963 lähtien hän toimi 29 vuoden ajan suomen kielen lehtorina Greifswaldin yliopistossa, missä hän väitteli tohtoriksi vuonna 1976 väitöskirjalla *Untersuchungen zu den deutschen von einem Verb abhängigen Präpositionalverbindungen an, auf und in mit einem Substantiv im Akkusativ und zu ihren Entsprechungen im Finnischen* (’Tutkimuksia saksan adverbiaalisista *an-, auf-* ja *in*-prepositiorakenteista, joissa on akkusatiivimuotoinen substantiivi, ja niiden suomalaisista vastineista’). Vuonna 1997 hän jäi eläkkeelle mutta jatkoi tieteellistä työskentelyään useiden sanakirjahankkeiden parissa. Viimeksi hän toimitti WSOY:n vuonna 2008 julkaiseman saksalais-suomalaisen suursanakirjan.

Kaija Menger oli perustamassa Greifswaldin Nordischer Klang -kulttuurifestivaalia sekä Mecklenburgin-Etu-Pommerin Saksa–Suomi-seuraa, jonka kulttuuritoimintaa hän johti useiden vuosien ajan.

Kaija Mengerin puoliso oli saksalainen historiantutkija Manfred Menger.

## Aiheesta muualla
[Kaija Mengerin julkaisuja Kansalliskirjaston kokoelmissa](https://kansalliskirjasto.finna.fi/kansalliskirjastofikka/AuthorityRecord/melinda.(FI-ASTERI-N)000052236/Details).

Dörte Putensen: Ein Lebensweg zwischen Finnland und Deutschland. Kaija Menger zum 75. Geburtstag. Teoksessa: Dörte Putensen (toim.), *Zwischen zwei Sprachwelten. Festschrift für Fennistin Kaija Menger zum 75. Geburtstag.* Kückenshagen: Scheunen Verlag / Deutsch-Finnische Gesellschaft, 2009. S. 13–30.

## Lähteet
Kerttu Karresmaa

**Kerttu Karresmaa** (s. 22. elokuuta 2004 Kajaani) on suomalainen jalkapalloilija, joka edustaa Italian naisten Serie A:ssa pelaavaa Laziota.

## Ura
Kajjaanista kotoisin oleva Karresmaa muutti 15-vuotiaana Helsinkiin ja aloitti opiskelut Mäkelänrinteen urheilulukiossa, josta hän kirjoitti ylioppilaaksi 2023.

Karresmaa on pelannut Suomessa Naisten Kakkosta kasvattajaseurassaan FC Wimmassa, Kansallista Liigaa NJS:ssa ja Naisten Ykköstä EBK:ssa. Syksyllä 2023 hän siirtyi Serie A:n UC Sampdoriaan ja teki seuraavana kesänä sopimuksen Lazion kanssa.

## Lähteet
Signe Hebbe

**Signe Amanda Georgina Hebbe** (30. heinäkuuta 1837 Strängnäs – 14. helmikuuta 1925 Tukholma) oli ruotsalainen oopperalaulaja, äänialaltaan sopraano. Hänen äitinsä oli toimittaja Wendela Hebbe. Hebbe esiintyi 1860- ja 1870-luvuilla ympäri Eurooppaa ja keskittyi sen jälkeen opettamaan oopperalaulua ja näyttelemistä.

Hebben ollessa pieni hänen kauppiasisänsä Clemens teki konkurssin, muutti Englantiin ja jätti vaimonsa sekä kolme lastaan Ruotsiin. Yksinhuoltajaäiti Wendela pystyi kuitenkin hankkimaan elantoa opettamalla muun muassa pianonsoittoa, laulua ja kieliä. Parin vuoden kuluttua hänet palkattiin toimittajaksi *[[Aftonbladet]]iin* ja perhe muutti Tukholmaan. Hebbe opiskeli pianonsoittoa ja pääsi 12-vuotiaana Kuninkaallisen oopperan kouluun. Vuosina 1852–1854 perhe asui Berliinissä, missä Hebbe sai opetusta yksityisessä konservatoriossa ja oppi saksaa. Palattuaan Tukholmaan Hebbe esiintyi Kuninkaallisessa teatterissa vuonna 1855.

Vuonna 1856 Hebbe pääsi pariisilaiseen *Conservatoire impérial de musique et de déclamation* -opistoon. Hänen opintonsa rahoitti isäpuoli Lars Johan Hierta. Hebbe sai ensimmäisenä pohjoismaalaisena opiskelijana konservatorion mitalin vuonna 1858. Hebbe jatkoi opintojaan vielä Milanossa. Vuosikymmenen vaihteessa hänen elämässään tapahtui lukuisia vastoinkäymisiä, kun muun muassa Thecla-sisar kuoli tuberkuloosiin, hänen yhdysvaltalainen kihlattunsa lähti sotimaan ja Hiertan perhe lakkasi rahoittamasta hänen opiskelujaan. Hän sai kaksivuotisen sopimuksen Lyonista, mutta kun palkanmaksu viivästyi, hän purki sen ja muutti Saksaan, missä esiintyi Mannheimin hoviteatterissa.

Vuosina 1864–1879 Hebbe esiintyi pääasiallisesti Tukholman kuninkaallisen oopperan johtavana sopraanona tehden vierailevia rooleja useilla eurooppalaisilla näyttämöillä. Hän teki merkittävää pioneerityötä Norjassa ja Suomessa, joissa oopperataide oli vasta vakiintumassa. Hebbe lopetti uransa vuonna 1879 osin huolehtiakseen sairastuneesta äidistään ja osin keskittyäkseen opetustoimintaan. Hän korosti erityisesti syvähengityksen merkitystä. Hebben oppilaita olivat muun muassa Julia Håkansson, Gerda Lundequist, Hilda Borgström, Manda Björling, Naima Wifstrand, Siri von Essen ja John Forsell. Monista hänen oppilaistaan tuli myös itse opettajia.
## Lähteet

## Aiheesta muualla
Inter&Co Stadium

**Inter&Co Stadium** on Orlandossa, Floridassa sijaitseva jalkapallostadion. Stadionin pääasiallinen käyttäjä on Orlando City SC. Stadion on valmistunut vuonna 2017 ja sen kokonaiskatsojakapasiteetti on 25&nbsp;500 katsojaa. Kentän pinta on luonnonnurmi. Kentän koko on 110 x 69 metriä.

## Lähteet
Hebbe

**Hebbe** on seuraavien ruotsalaisten henkilöiden sukunimi:

* Signe Hebbe (1837–1925), oopperalaulaja
* Wendela Hebbe (1808–1899), toimittaja ja kirjailija
Ingrid Schellbach-Kopra

**Ingrid Schellbach-Kopra** (o.s. Schellbach; 1935 Halle an der Saale, Saksa) on saksalainen kielitieteilijä ja kääntäjä, Münchenin Ludwig Maximilian -yliopiston fennougristiikan emeritaprofessori.

## Ura
Ingrid Schellbach-Kopra opiskeli fennougristiikkaa, skandinavistiikkaa ja kansatiedettä Berliinin, Helsingin ja Göttingenin yliopistoissa ja väitteli tohtoriksi 1957. Tämän jälkeen hän työskenteli saksan kielen yliopistonlehtorina Jyväskylän, Tampereen ja Helsingin yliopistoissa, vuosina 1960–61 myös suomen kielen lehtorina Budapestin Eötvös Loránd -yliopistossa. 

Vuonna 1965 Schellbach-Kopra suoritti valantehneen kielenkääntäjän tutkinnon. Vuosina 1972–1987 hän toimi Ylioppilastutkintolautakunnan jäsenenä (saksan kielen oppiaineessa).

Vuonna 1976 hän ensimmäisenä naisena Suomessa sai fennougristiikan dosentuurin Helsingin yliopistosta.

Vuosina 1987–1989 Schellbach-Kopra toimi Göttingenin yliopistossa vierailevana professorina. Vuonna 1990 hänet nimitettiin fennougristiikan professoriksi Münchenin Ludwig Maximilian -yliopistoon. Tästä virasta hän jäi eläkkeelle 2001.

Schellbach-Kopra on toiminut Saksan Suomi-instituutin hallintoneuvoston jäsenenä (1998–2011), tieteellisen seuran *Societas Uralo-Altaica* varapuheenjohtajana (1994–2006) ja Saksa–Suomi-Seuran *(Deutsch-Finnische Gesellschaft)* johtokunnan jäsenenä (2003–2011).

## Tieteellinen toiminta ja tuotanto
Schellbach-Kopran tutkimusalaa ovat leksikografia (erityisesti erikoisalojen sanasto ja sanakirjatyö), fraseologia, folkloristiikka, kääntäminen ja kulttuurienväliset aiheet. Hän on toiminut erityisesti tieteellisten tekstien saksantajana mutta kääntänyt vuodesta 1985 lähtien saksaksi myös suomalaista ja suomenruotsalaista lyriikkaa.

Schellbach-Kopra on uransa aikana toimittanut useita tieteellisiä julkaisusarjoja (*Jahrbuch für finnisch-deutsche Literaturbeziehungen; Finnisch-Ugrische Forschungen; Veröffentlichungen der Societas Uralo-Altaica; Veröffentlichungen des Finnisch-Ugrischen Seminars an der Universität München).*

## Teoksia (valikoima)

* 
* 
* 
* 
* 
* 

Ingrid Schellbach-Kopran käännöksiä ja teoksia Kansalliskirjaston kokoelmissa

## Kunnianosoituksia

* 1982 Valtion ulkomainen kääntäjäpalkinto
* 1982 Suomen Leijonan ritarikunnan 1. luokan ritarimerkki
* 1991 Kalevalaseuran tunnustuspalkinto
* 1999 Suomen Leijonan ritarikunnan komentajaristi
* 2001 WSOY Kirjallisuussäätiön tunnustuspalkinto
* 2001 PRO CULTURA HUNGARICA -palkinto

## Lähteet
Q2 Stadium

**Q2 Stadium** on Austinissa, Texasissa sijaitseva jalkapallostadion. Stadionin pääasiallinen käyttäjä on Austin FC. Stadion on valmistunut vuonna 2021 ja sen kokonaiskatsojakapasiteetti on 20&nbsp;738 katsojaa. Kentän pinta on luonnonnurmi. Kentän koko on 105 x 68 metriä.

## Lähteet
Dick’s Sporting Goods Park

**Dick’s Sporting Goods Park** on Commerce Cityssä, Coloradossa sijaitseva jalkapallostadion. Stadionin pääasiallinen käyttäjä on Colorado Rapids. Stadion on valmistunut vuonna 2007 ja sen kokonaiskatsojakapasiteetti on 33&nbsp;680 katsojaa. Kentän pinta on luonnonnurmi.

## Lähteet
Red Bull Arena (Harrison)

**Red Bull Arena** on Harrisonissa, New Jerseyssä sijaitseva jalkapallostadion. Stadionin pääasiallinen käyttäjä on New York Red Bulls. Stadion on valmistunut vuonna 2010 ja sen kokonaiskatsojakapasiteetti on 25&nbsp;000 katsojaa. Kentän pinta on lämmitettävä tekonurmi. Kentän koko on 110 x 69 metriä.

## Lähteet
Geodis Park

**Geodis Park** (tyyliteltynä **GEODIS Park**) on Nashvillessa, Tennesseessä sijaitseva jalkapallostadion. Stadionin pääasiallinen käyttäjä on Nashville SC. Stadion on valmistunut vuonna 2020 ja sen kokonaiskatsojakapasiteetti on 30&nbsp;000 katsojaa. Kentän pinta on luonnonnurmi.

## Lähteet
Toyota Stadium

**Toyota Stadium** on Friscossa, Texasissa sijaitseva jalkapallostadion. Stadionin pääasiallinen käyttäjä on FC Dallas. Stadion on valmistunut vuonna 2005 ja sen kokonaiskatsojakapasiteetti on 20&nbsp;500 katsojaa. Kentän pinta on luonnonnurmi. Kentän koko on 107 x 68 metriä.

## Lähteet
Shell Energy Stadium

**Shell Energy Stadium** on Houstonissa, Texasissa sijaitseva jalkapallostadion. Stadionin pääasiallinen käyttäjä on Houston Dynamo FC. Stadion on valmistunut vuonna 2012 ja sen kokonaiskatsojakapasiteetti on 22&nbsp;039 katsojaa. Kentän pinta on luonnonnurmi. Kentän koko on 105 x 67 metriä.

## Lähteet
Aida Birinxhiku

**Aida Birinxhiku** (s. 1999) on ruotsalainen sosiaalidemokraattisen työväenpuolueen poliitikko.

Birinxhiku on albaani, jonka vanhemmat muuttivat Ruotsiin vuonna 1998. Hänen isänsä on lääkäri ja hänen äitinsä on opettaja. Birinxhiku aktivoitui politiikassa vuonna 2014, toimi sosiaalidemokraattien nuorisojärjestössä Hallandissa ja oli jonkin aikaa sen puheenjohtaja. Hänet valittiin Falkenbergin kunnanvaltuustoon vuonna 2018. Birinxhiku on koulutukseltaan juristi ja valmistui Lundin yliopistosta vuonna 2022. Samana vuonna hän pääsi Ruotsin valtiopäivien jäseneksi nuorimpana valtiopäiväedustajana.

## Lähteet
America First Field

**America First Field** on Sandyssa, Utahissa sijaitseva jalkapallostadion. Stadionin pääasiallinen käyttäjä on Real Salt Lake. Stadion on valmistunut vuonna 2008 ja sen kokonaiskatsojakapasiteetti on 20&nbsp;213 katsojaa.

## Lähteet
Energizer Park

**Energizer Park** on St. Louisissa, Missourissa sijaitseva jalkapallostadion. Stadionin pääasiallinen käyttäjä on St. Louis City SC. Stadion on valmistunut vuonna 2020 ja sen kokonaiskatsojakapasiteetti on 22&nbsp;500 katsojaa. Kentän pinta on luonnonnurmi.

## Lähteet
Snapdragon Stadium

**Snapdragon Stadium** on San Diegossa, Kaliforniassa sijaitseva jalkapallostadion. Stadionin pääasiallinen käyttäjä on San Diego FC. Stadion on valmistunut vuonna 2020 ja sen kokonaiskatsojakapasiteetti on 35&nbsp;500 katsojaa. Kentän pinta on luonnonnurmi.

## Lähteet
BMO Stadium

**BMO Stadium** on Los Angelesissa, Kaliforniassa sijaitseva jalkapallostadion. Stadionin pääasiallinen käyttäjä on Los Angeles FC. Stadion on valmistunut vuonna 2018 ja sen kokonaiskatsojakapasiteetti on 22&nbsp;000 katsojaa. Kentän pinta on luonnonnurmi.

## Lähteet
Providence Park

**Providence Park** on Portlandissa, Oregonissa sijaitseva jalkapallostadion. Stadionin pääasiallinen käyttäjä on Portland Timbers. Stadion on valmistunut vuonna 1926 ja sen kokonaiskatsojakapasiteetti on 25&nbsp;218 katsojaa. Kentän pinta on tekonurmi. Kentän koko on 101 x 69 metriä.

## Lähteet
Louise Meijer

**Louise Meijer** (s. 14. elokuuta 1990 Jönköping) on ruotsalainen Maltillista kokoomusta edustava poliitikko.

Meijer on koulutukseltaan juristi. Hän valmistui Lundin yliopistosta vuonna 2014. Meijer perusti Justitiapriset-nimisen palkinnon. Hänet valittiin Ruotsissa vuoden juristiksi 2017. Meijer tuli valituksi Ruotsin valtiopäivien edustajaksi vuonna 2018.

## Lähteet
Allianz Field

**Allianz Field** on Saint Paulissa, Minnesotassa sijaitseva jalkapallostadion. Stadionin pääasiallinen käyttäjä on Minnesota United FC. Stadion on valmistunut vuonna 2016 ja sen kokonaiskatsojakapasiteetti on 19&nbsp;600 katsojaa. Kentän pinta on luonnonnurmi. Kentän koko on 110 x 69 metriä.

## Lähteet
PayPal Park

**PayPal Park** on San Josésssa, Kaliforniassa sijaitseva jalkapallostadion. Stadionin pääasiallinen käyttäjä on San Jose Earthquakes. Stadion on valmistunut vuonna 2015 ja sen kokonaiskatsojakapasiteetti on 18&nbsp;000 katsojaa. Kentän pinta on luonnonnurmi.

## Lähteet
Children’s Mercy Park

**Children’s Mercy Park** on Kansas Cityssa, Kansasissa sijaitseva jalkapallostadion. Stadionin pääasiallinen käyttäjä on Sporting Kansas City. Stadion on valmistunut vuonna 2011 ja sen kokonaiskatsojakapasiteetti on 21&nbsp;000 katsojaa. Kentän pinta on luonnonnurmi. Kentän koko on 110 x 69 metriä.

## Lähteet
Lower.com Field

**Lower.com Field** on Columbuksessa, Ohiossa sijaitseva jalkapallostadion. Stadionin pääasiallinen käyttäjä on Columbus Crew. Stadion on valmistunut vuonna 2021 ja sen kokonaiskatsojakapasiteetti on 20&nbsp;011 katsojaa. Kentän pinta on luonnonnurmi.

## Lähteet
Studebaker Avanti

**Studebaker Avanti** on yhdysvaltalaisen Studebakerin urheiluautomalli, jota valmistettiin vuosina 1962–1963. Studebakerin jo 1950-luvun alusta käyttämän teollisen muotoilijan Raymond Loewyn piirtämä Avanti oli yritys luoda jotakin poikkeuksellista USA:n 1960-luvun automarkkinoille muun muassa Chevrolet Corvetten ja Ford Thunderbirdin kilpailijaksi. Avanti kuitenkin vain pahensi vaikeuksissa olleen Studebaker-yhtiön tilannetta ja jäi sen ”joutsenlauluksi”, viimeiseksi merkittäväksi mallilanseeraukseksi.

Avanti on kaksiovinen nelipaikkainen coupé, jonka kori on tehty lujitemuovista. Moottorina oli 4,7-litrainen V8 kolmena tehoversiona. Avantia markkinoitiin termillä *personal luxury car* erotukseksi perheautoista ja tavanomaisemmista urheiluautoista. Avanti oli ensimmäinen amerikkalaisauto, jossa oli levyjarrut etuakselilla.

Studebaker-tehtaan virittämällä Avanti R3 -versiolla saavutettiin vuonna 1962 maailman nopeimman sarjatuotantoauton titteli noin 270 km/h huippunopeudella.

Studebaker Avantin valmistusmäärä jäi alle kuuteen tuhanteen kappaleeseen muun muassa lujitemuovikorien valmistusvaikeuksien vuoksi. Alkuvaiheen kysyntään nähden toimitusajat venyivät niin, että monet asiakkaat peruivat tilauksensa. Muutenkin huonosti menestynyt ja toimintaansa lopetellut Studebaker-yhtiö myi valmistusoikeudet, muotit ja Indianan South Bendissä sijainneen tuotantolinjan paikallisille jälleenmyyjilleen Nathan Altmanille ja Leo Newmanille, jotka toivat auton uudelleen markkinoille vuonna 1965 nimellä Avanti II. Sen myötä erilaisia Avanti-nimisiä urheiluautoja, muun muassa avoautoversiota, tuotettiin vielä runsaat 4&nbsp;000 aina 2000-luvulle asti.

## Lähteet

## Aiheesta muualla
Amalia Lindegren

**Amalia Euphrosyne Lindegren** (22. toukokuuta 1814 Tukholma – 27. joulukuuta 1891 Tukholma) oli ruotsalainen taidemaalari. Hän maalasi etenkin muotokuvia.

Lindegren syntyi avioliiton ulkopuolisena lapsena. Äiti kuoli hänen ollessaan kolmevuotias, minkä jälkeen biologisen isän vaimo otti kasvatusvastuun. Lindegrenistä tuli itseoppinut taiteilija, kunnes kuvanveistäjä Carl Gustaf Qvarnström havaitsi hänen lahjakkuutensa ja otti hänet oppilaakseen Kuninkaallisen taideakatemian kouluun 1840-luvun lopulla. Vuonna 1850 hän sai ensimmäisenä eurooppalaisena naisena valtionavustuksen opintoihin ulkomailla. Hän matkusti Pariisiin, missä hänen opettajanaan toimi muun muassa Léon Cogniet. Vietettyään aikaa myös Düsseldorfissa, Münchenissä ja Roomassa Lindegren palasi Tukholmaan vuonna 1856, ja hänet valittiin Kuninkaallisen taideakatemian jäseneksi.

Lindegrenin kerrotaan eläneen vaatimattomasti ja olleen hyvin itsekriittinen. Hänelle myönnettiin Litteris et Artibus -mitali vuonna 1866.

## Teoksia

Lovisa, 1828-1871, drottning av Sverige (Amalia Lindegren) - Nationalmuseum - 18191.tif|Lovisa, Ruotsin kuningatar
Lovisa, (Lovisa Josefina Eugenia) 1851-1926, drottning av Danmark, prinsessa av Sverige och Norge - Nationalmuseum - 18192.tif|Louise, Tanskan kuningatar
Johan Peter Lefrén, 1784-1862 (Amalia Lindegren) - Nationalmuseum - 39854.tif|Johan Lefrén
Sunday Evening in a Farmhouse in Dalarna (Amalia Lindegren) - Nationalmuseum - 17995.tif|*Söndagsafton i en dalstuga* (1860, Ruotsin kansallismuseo)
Signe Hebbe.jpg|Signe Hebbe
Breakfast (Amalia Lindegren) - Nationalmuseum - 17996.tif|*Frukosten* (1866, Ruotsin kansallismuseo)


## Lähteet

## Aiheesta muualla
Svіtlana Mazі

**Svіtlana Mazі** (s. 30. tammikuuta 1968 Kiova, Ukrainan SNT, Neuvostoliitto) on ukrainalainen soutaja. Hän on saavuttanut pariaironelosessa kaksi olympiahopeaa, Neuvostoliiton edustajana Soulissa 1988 ja Ukrainan edustajana Atlantassa 1996. Sydneyn olympialaisissa 2000 hän sijoittui pariaironelosessa neljänneksi ja Ateenan olympialaisissa 2004 pariairokaksikossa kuudenneksi. Maailmanmestaruuskilpailuissa hän on saavuttanut pariaironelosessa Neuvostoliiton edustajana kaksi hopeaa ja yhden pronssin sekä Ukrainan edustajana yhden hopean ja kaksi pronssia.

## Lähteet
Inna Frolova

**Inna Frolova** (s. 3. kesäkuuta 1965 Dnipropetrovsk, Ukrainan SNT, Neuvostoliitto) on ukrainalainen soutaja. Hän on saavuttanut pariaironelosessa kaksi olympiahopeaa, Neuvostoliiton edustajana Soulissa 1988 ja Ukrainan edustajana Atlantassa 1996. Barcelonan olympialaisissa 1992 hän sijoittui Itsenäisten valtioiden yhteisön edustajana pariairokaksikossa kuudenneksi. Maailmanmestaruuskilpailuissa hän on saavuttanut Neuvostoliiton edustajana pariairokaksikossa hopeaa vuonna 1990 ja Ukrainan edustajana pariaironelosessa pronssia vuonna 1997.

## Lähteet
Presbyterian College

**Presbyterian College** (lyh. **PC**) on Yhdysvaltain Etelä-Carolinassa sijaitseva yksityinen korkeakoulu. Korkeakoulu on perustettu vuonna 1880 ja se sijaitsee Clintonin kaupungissa. 

## Lähteet

## Aiheesta muualla
* Yliopiston verkkosivusto
College of Charleston (Etelä-Carolina)

**College of Charleston** (lyh. **CofC**) on Yhdysvaltain Etelä-Carolinassa sijaitseva julkinen korkeakoulu. Korkeakoulu on perustettu vuonna 1770 ja se sijaitsee Charlestonin kaupungissa. 

## Lähteet

## Aiheesta muualla
* Yliopiston verkkosivusto
Länsi-Georgian yliopisto

**Länsi-Georgian yliopisto** (, lyh. **UWG**) on Yhdysvaltain Georgiassa sijaitseva julkinen yliopisto. Yliopisto on perustettu vuonna 1906, ja se sijaitsee Carrolltonin kaupungissa.

## Lähteet

## Aiheesta muualla
* Yliopiston verkkosivusto
Lempi Lifestyle

**Lempi Lifestyle** on suomalainen sisustus- ja lifestyle-alan brändi, joka toimii Porista käsin. Sen takana toimii Lempi Store Oy -niminen yritys, joka perusti brändin vuonna 2020.

## Toiminta
Lempi Store Oy:n valikoima painottuu kodin sisustukseen, kuten tekstiileihin, kynttilöihin, pieniin huonekaluihin ja sisustusesineisiin. Lisäksi yritys tarjoaa lahjatavaroita, kauneustuotteita ja paperituotteita. Tuotteissa korostuvat skandinaavinen tyyli, boheemi estetiikka ja yksilöllisyys. Yritys on tuonut markkinoille myös omia tuoteperheitä ja tekee yhteistyötä pienten designbrändien ja käsityöläisten kanssa.

Lempi Lifestyle -verkkokauppa palvelee asiakkaita ympäri Suomea, ja yrityksen kivijalkamyymälä toimii Porissa.

## Verkkonäkyvyys ja somekanavat
Lempi Store Oy on aktiivinen sosiaalisessa mediassa, ja yrityksen brändi on saavuttanut kasvavaa suosiota erityisesti Instagramin ja Pinterestin kautta, joissa jaetaan sisustusinspiraatiota ja kampanjoita. Yrityksen YouTube- ja TikTok-kanavilla esitellään tuotteita sekä julkaistaan tunnelmavideoita ja kampanjasisältöjä.

## Lähteet

## Aiheesta muualla
* Verkkosivusto
* Facebook
* Instagram
* Pinterest
* TikTok
* YouTube
Alajärven nuorisoseura

**Alajärven Kirkonkylän Nuorisoseura ry** on vuonna 1896 perustettu kansalaisjärjestö, joka toimii kulttuuritoiminnan ja yhteisöllisyyden edistämiseksi Alajärvellä, Etelä-Pohjanmaalla. Seura kuuluu Suomen Nuorisoseuroihin ja on osa Etelä-Pohjanmaan Nuorisoseuraa.

## Historia
Alajärven Nuorisoseura perustettiin 5. tammikuuta 1896 W. J. Leppäsen johdolla. Perustavassa kokouksessa liittyi jäseneksi 33 naista ja 49 miestä. Ensimmäinen lehti, *Kylän Viesti*, ilmestyi huhtikuussa 1896. Samana vuonna järjestettiin ensimmäiset iltamat ja esitettiin Minna Canthin näytelmä *Murtovaras*.

Vuonna 1901 seura osti meijerirakennuksen toimitalokseen, mutta rakennus tuhoutui tulipalossa 14. toukokuuta 1917. Uuden talon rakentamisesta päätettiin syyskokouksessa samana vuonna, ja vuonna 1919 seura osti Keisarinkankaan tilan uudelle rakennukselle. Talo suunniteltiin arkkitehtiopiskelija Alvar Aallon toimesta ja se valmistui vuonna 1920. Kyseessä on Aallon ensimmäinen julkinen rakennus.

Vuonna 1926 talo myytiin Alajärven suojeluskunnalle, joka kunnosti rakennusta. Vuonna 1946 rakennus palautui nuorisoseuran omistukseen. Vuonna 1983 rakennus kärsi tulipalossa vaurioita ja se kunnostettiin talkoilla. Vuonna 2005 ja uudelleen 2024 talo maalattiin Aallon alkuperäistä sävyä kunnioittaen keltaiseksi.

## Rakennus
Rakennus on hirsirunkoinen ja tyyliltään uusklassinen. Siinä on aumakatto, symmetriset siipirakennukset, korkea juhlasali, näyttämö, orkesteriparvi sekä ristikkoikkunat. Rakennuksen katon päällä on kattoratsastaja eli lanterniini, joka muistuttaa Alajärven kirkon tapulia. Rakennuksessa on lisäksi keittiö, kerhohuone ja pukuhuone.

## Toiminta
Seura järjestää vuosittain muun muassa:

* Bingoja
* Lasten ja nuorten tapahtumia
* Kirpputoreja, elokuva-iltoja, joulumyyjäisiä
* Hyväntekeväisyystapahtumia yhteistyössä paikallisten yhdistysten ja kaupungin kanssa

Seurantalo toimii myös aktiivisena vuokratilana muun muassa häihin, syntymäpäiville, ylioppilas- ja rippijuhliin, konsertteihin, kokouksiin sekä näytelmiin. Rakennuksessa on tilaa jopa 240 hengelle ja istumapaikkoja noin 100 henkilölle. Talo on varustettu esiintymislavalla, äänentoistojärjestelmällä, keittiöllä, kahviolla, videotykeillä ja juhlakattaukseen tarvittavilla astioilla ja pöytäliinoilla.

## Opastuskohde
Rakennus kuuluu Alajärven kaupungin järjestämiin Alvar Aalto -opastuskierroksiin.

## Yhteystiedot

* **Osoite:** Sairaalatie 9, 62900 Alajärvi
* **Sähköposti:** posti@alajarvennuorisoseura.fi
* **Verkkosivut:** https://www.alajarvennuorisoseura.fi
* **Puhelin:** +358 40 594 6709 / +358 44 557 0119

## Lähteet

* https://alajarvennuorisoseura.fi/index.php/historia/
* https://www.alajarvennuorisoseura.fi
Dіna Miftah’utdіnova

**Dіna Arturivna Miftah’utdіnova** (; s. 2. marraskuuta 1973) on ukrainalainen soutaja. Hän on saavuttanut pariaironelosessa olympiahopeaa Atlantassa 1996. Sydneyn olympialaisissa 2000 hän sijoittui samassa luokassa neljänneksi. Maailmanmestaruuskilpailuissa hän on saavuttanut pariaironelosessa pronssia Indianapolisissa 1994 ja Aiguebelettessä 1997.

## Lähteet
Olena Morozova

**Olena Morozova** (o.s. **Ronžyna**, s. 18. marraskuuta 1970) on ukrainalainen soutaja. Hän on saavuttanut pariaironelosessa olympiahopeaa Atlantassa 1996. Ateenan olympialaisissa 2004 hän sijoittui samassa luokassa alun perin kolmanneksi, mutta Ukrainan joukkue hylättiin myöhemmin yhden soutajista, Olena Olefirenkon jäätyä kiinni dopingtestissä. Sydneyn olympialaisissa 2000 Morozova sijoittui pariaironelosessa neljänneksi ja Barcelonan olympialaisissa 1992 Itsenäisten valtioiden yhteisön edustajana perämiehettömässä kaksikossa kahdeksanneksi. Maailmanmestaruuskilpailuissa hän on saavuttanut pariaironelosessa hopeaa St. Catharinesissa 1999 sekä pronssia Indianapolisissa 1994 ja Aiguebelettessä 1997.

## Lähteet
Bye Bye Beautiful

**Bye Bye Beautiful** on Nightwishin single albumilta *[[Dark Passion Play]]*, joka julkaistiin 15. helmikuuta 2008 Spinefarmin kautta. Kappaleen on säveltänyt ja sanoittanut Tuomas Holopainen, ja tuottaneet Holopainen, Mikko Karmila ja Tero Kinnunen. Single ylsi Suomen singlelistan viidennelle, ja latauslistan neljännelle sijalle.

Tuomas Holopainen on vahvistanut, että kappale on saanut vaikutteensa yhtyeen entisestä laulajasta Tarja Turusesta, ja tapahtumista hänen ja yhtyeen välillä. Kappaleesta kuvattiin musiikkivideo, jonka on ohjannut Antti Jokinen, ja tuottanut John Thorpe.

## Singlen kappaleet

## Muusikot

* Anette Olzon – laulu
* Tuomas Holopainen – koskettimet
* Emppu Vuorinen – kitara
* Marko Hietala – basso
* Jukka Nevalainen – rummut

## Lähteet
Aimo Mattila

**Aimo Ensio Mattila** (16. lokakuuta 1906 Virolahti – 17. huhtikuuta 1983 ) oli suomalainen yleisesikuntaupseeri, sotilasarvoltaan eversti. 

Virolahdella merikapteenin poikana syntynyt Aimo Mattila kirjoitti ylioppilaaksi Helsingin suomalaiseta lyseosta keväällä 1926. Tämän jälkeen hän suoritti varusmiespalveluksensa Rannikkotykistörykmentissä kotiutuen reservin vänrikkinä. Heti sen jälkeen hän suuntasi sotilasuralle ja opiskeli Kadettikoulun kurssilla numero 11 vuosina 1928-1930. Kadettikoulun jälkeen hän palveli vänrikin ja luutnantin arvoisena nuorempana upseerina Rannikkotykistörykmentissä vuodet 1930-1933. Sieltä hän siirtyi tykistöupseeriksi Viipurin sotilaspiirin esikuntaan jossa palveli vuoteen 1937. Vielä ennen Talvisotaa hän toimi aluepäällikkönä Pohjois-Hämeen suojeluskuntapiirissä.

Talvisodassa Mattila palveli patteriston upseerina Kenttätykistörykmentti 6:n I patteristossa ja patteriston komentajana Kenttätykistörykmentti 22:n II patteristossa Karjalan kannaksella. Jatkosodassa Mattila palveli Kevyt patteristo 12:a komentajana ja Ryhmä O:n tykistön komentajana Itä-Karjalassa vuoteen 1943. Vuonna 1944 hän toimi kannaksella Ratsuväkiprikaatin tykistön komentajana. Mattila haavoittui lievästi Kendajärvellä 1941. Sodan jälkeen Mattila oli pidätettynä 20 kuukautta niinkutsutun asekätkentäjutun yhteydessä.

Sodan jälkeen Mattila toimi tykistöupseerina Satakunnan Sotilasläänin esikunnassa 1945-1946 ja Lounais-Suomen Sotilasläänin esikunnassa 1947-1948. Vuosina 1949-1950 Mattila toimi KTR1:n rykmentinupseerina ja 1951 Kaasusuojelukoulun johtajana. Vuosina 1952-1955 Mattila toimi Helsingin sotilaspiirin esikunnassa päällikön apulaisena josta siirtyi 1.prikaatin patteriston komentajaksi vuosiksi 1956-1957. 1958 hän toimi Pohjanmaan Tykistörykmentin komentajana ja 1959-1964 Satakunnan Tykistörykmentin komentajana jonka jälkeen hän siirtyi reserviin.

## Kunniamerkit
* 2.luokan Vapaudenristi miekkojen ja tammenlehvien kera
* 3.luokan Vapaudenristi miekkojen kera
* 4.luokan Vapaudenristi miekkojen kera
* Talvisodan muistomitali
* Jatkosodan muistomitali
* Saksan 2.luokan Rautaristi

## Lähteet
Paulina Bisztyga

**Paulina Bisztyga** (s. 1978) on puolalainen laulaja, runoilija ja taidemaalari.

Bisztyga julkaisi runojaan ensimmäisen kerran vuonna 1993 *[[Gazeta Krakowska]]ssa*. Sittemmin hänen runojaan julkaistiin myös *[[Dekada Literacka]]ssa* ja *[[Wiadomości Kulturalne]]ssa*. Bisztyga valmistui taidehistorian oppiarvolla Jagellon yliopistosta. Hän sai Georg Trakl -kilpailun erikoispalkinnon ensimmäisellä runokokoelmallaan *Nie nazywaj mnie mrokiem*. Vuonna 2002 hänelle myönnettiin Toruńin kaupungin Grzegorz Ciechowski -palkinto. Bisztyga on saanut palkintoja myös laulajana. Hänen debyyttialbuminsa *Nie ma co się bać* ilmestyi vuonna 2000. Bisztyga on laulajana saanut vaikutteita muun muassa taiderockista.

## Lähteet
Irena Santor

**Irena Santor** (s. 9. joulukuuta 1934 Papowo Biskupie) on puolalainen laulaja.

Santor oli vuosina 1951–1959 jäsenenä Mazowsze-nimisessä kansanlaulu- ja -tanssiryhmässä. Tämän jälkeen hän loi uran itsenäisenä esiintyjänä. Hän on konsertoinut Euroopassa, Pohjois- ja Etelä-Amerikassa, Aasiassa sekä Australiassa. Santor voitti useita palkintoja Sopotin laulufestivaaleilla ja Opolen puolalaisen laulun festivaaleilla. Hänelle on myönnetty lisäksi muun muassa kultainen Fryderyk-palkinto elinikäisistä saavutuksista ja Gloria Artis -mitali kulttuuriansioista. Hän sai kunniatohtorin arvon vuonna 2017.

Santor ilmoitti vuonna 2021 lopettavansa uransa esiintyjänä.

## Lähteet
OpenTofu

**OpenTofu** on tietokonepalvelimien infrastruktuurin hallintaan tarkoitettu ohjelmisto (infrastruktuuri koodina). Projekti on Linux Foundationin ylläpitämä avoimen lähdekoodin ohjelmisto. OpenTofu on forkattu Hashicorpin Terraformista johtuen Hashicorpin tekemistä lisenssimuutoksista. Terraform julkaistiin vuonna 2014 Mozilla Public License (MPL) -lisenssillä, mutta elokuussa 2023 Hashicorp muutti lisenssiksi Business Source License (BSL) ilman ennakkovaroitusta. Vastauksena OpenTofu julkaistiin syyskuussa 2023. Hashicorp syytti OpenTofua lähdekoodin "varastamisesta", mutta OpenTofu käyttää vain MPL-lisenssillä julkaistua lähdekoodia eikä BSL-lisenssillä julkaistua.

OpenTofu on työkalu, jolla pilvipalveluiden ja yrityksen omissa tiloissa sijaitsevien resurssien konfiguraatio voidaan tallettaa ihmiselle luettavina konfiguraatiotiedostoina. Konfiguraatio voidaan versioida, uudelleen käyttää ja jakaa. Konfiguraatio voi sisältää alhaisen tason komponentteja (tallennustila, verkkoyhteydet) ja ylemmän tason komponentteja (nimipalvelutiedot).

## Lähteet
Baekseokin yliopisto

**Baekseokin yliopisto** (, lyh. **BU**) on eteläkorealainen yksityinen kristillinen yliopisto. Yliopisto on perustettu vuonna 1994 ja se sijaitsee Cheonanin kaupungissa, Etelä-Chungcheongissa..

## Lähteet

## Aiheesta muualla
* Yliopiston verkkosivusto
Normaaliusrodeo

**Normaaliusrodeo** on huhtikuussa 2025 julkaistu Topi Borgin 30-vuotiaana kirjoittama kirja. Kirja on Tammen kustantama ja Borg kertoo siinä, millaista on elää autistina kauniissa mutta epätäydellisessä maailmassa. Borg kirjoittaa neuroepätyypillisyydestä, henkilökohtaisista kokemuksistaan ja intohimoistaan. Hän jakaa oivalluksia ja ajatuksia elämästä.

Borg itse kuvaa kirjaansa seuraavasti: ”Mitä normaalius edes on? En vieläkään tiedä. Esikoisteokseni *Normaaliusrodeo* on epälineaarinen elämäkerta, jossa pohdin kasvua neuroepätyypillisenä. Kirjoittaessani tekstiä aloin huomata, että tästä on todellakin muodostumassa erittäin kattava kertomus autistin ja positiivisen ajattelijan psyykestä."

## Lähteet

## Aiheesta muualla
* Topi Borg kirjoitti elämäkerran: ”Toivon, että kirjani tekee maailmasta paremman paikan”; AL 22.4.2025
* Topi Borgin käskettiin levätä, mutta hän vain kirjoitti; Yhteishyvä 22.4.2025
Ida Ölmedal

**Ida Ölmedal** (s. 1989) on ruotsalainen toimittaja, joka on kotoisin Munka-Ljungbystä. Hän aloitti uransa Lundin yliopiston opiskelijalehdessä *Lundagårdissa*, jonka päätoimittajana hän toimi. Opintojensa jälkeen Ölmedal työskenteli muun muassa *Fokus*-lehdessä ja *[[Expressen]]issä*. Vuodesta 2024 hän on toiminut *[[Svenska Dagbladet]]in* kulttuuritoimituksen päällikkönä.
## Teokset
* *Där man bränner böcker: Berättelser om förbjudna ord och utrensad litteratur* (2024)
## Lähteet
Rakel Chukri

**Rakel Chukri** (s. 1978) on ruotsalainen toimittaja. Hän on kotoisin Jönköpingistä, missä hän toimi Liberaalinuorten paikallisosaston puheenjohtajana. Chukri opiskeli Lundin yliopistossa valtiotiedettä ja alkoi kirjoittaa opiskelijalehti *Lundagårdiin*. Opintojensa jälkeen Chukri on työskennellyt muun muassa Sveriges Radiossa ja *[[Sydsvenskan]]issa*, jonka kulttuuritoimituksen päällikkönä hän toimi 2008–2018. Hän on myös opettanut kulttuurijournalismia Malmön korkeakoulussa.
## Lähteet

## Aiheesta muualla